Udinavas pilskalns
Udinavas pilskalns jeb Udinovas pilskalns atrodas Latgalē, Krāslavas novada Indras pagastā Udinovas ciemā, Garā ezera rietumu krastā. Valsts nozīmes kultūras piemineklis. Pilskalns ir apmēram 400 metrus gara paugura gals, tā augstums apmēram 10 metri, rietumu pusē to norobežo apmēram 50 metrus plata, purvaina ieleja. Plakuma izmērs — 100 x 30 metri. No pārējā paugura to atdala 2 grāvji un vaļņi. Datējums — dzelzs laikmets. 1971. gadā to plašāk aprakstīja Jānis Graudonis.